Source: https://www.obbcssr.ro/art_13_conditiile_de_recunoastere__directiva_36_ce_2005.html
Timestamp: 2019-03-19 06:06:17+00:00
Document Index: 33972310

Matched Legal Cases: ['articolul 11', 'articolul 11', 'articolul 11', 'articolul 11', 'articolul 58', 'articolul 11']

Art.13 Conditiile de recunoastere, Directiva 36/CE/2005
DIRECTIVA 2005/36/CE A PARLAMENTULUI EUROPEANȘI A CONSILIULUI din 7 septembrie 2005privind recunoașterea calificărilor profesionale
Condiţii de recunoaştere
(1) În cazul în care, într-un stat membru gazdă, accesul la o profesie reglementată sau exercitarea acesteia este condiţionată de deţinerea unor calificări profesionale determinate, autoritatea competentă a respectivului stat membru acordă accesul la respectiva profesie şi dreptul de exercitare a acesteia, în aceleaşi condiţii ca cele pentru cetăţenii săi, solicitanţilor care deţin atestatul de competenţe sau calificarea prevăzută de un alt stat membru pentru a avea acces la aceeaşi profesie sau pentru a avea dreptul de a o exercita pe teritoriul său.
Atestatele de competenţă sau calificările trebuie să îndeplinească următoarele condiţii:
(a) trebuie să fi fost eliberate de o autoritate competentă într-un stat membru, desemnată în conformitate cu actele cu putere de lege si actele administrative ale respectivului stat membru;
(b) trebuie să ateste un nivel de calificare profesională cel puţin egal cu nivelul imediat inferior celui necesar în statul membru gazdă, astfel cum se prevede la articolul 11.
(2) Accesul la profesie si exercitarea acesteia, prevăzute la alineatul (1), trebuie acordate, de asemenea, solicitanţilor care au exercitat profesia menţionată în respectivul alineat cu normă întreagă, pe o perioadă de doi ani în decursul ultimilor zece ani, într-un alt stat membru care nu reglementează această profesie, cu condiţia să deţină unul sau mai multe atestate de competenţă sau una sau mai multe calificări.Atestatele de competenţă sau calificările trebuie să îndeplinească următoarele condiţii:
(b) trebuie să ateste un nivel de calificare profesională cel puţin egal cu nivelul imediat inferior celui necesar în statul membru gazdă, astfel cum se prevede la articolul 11;
(c) trebuie să ateste pregătirea titularului pentru exercitarea profesiei în cauză. Cu toate acestea, cei doi ani de experienţă profesională prevăzuţi la primul paragraf nu pot fi solicitaţi în cazul în care calificarea sau calificările deţinute de solicitant atestă o formare reglementată în sensul articolului 3 alineatul (1) litera (e) la nivelurile de calificare descrise la articolul 11 literele (b), (c), (d) sau (e). Se consideră formări reglementate la nivelul descris la articolul 11 litera (c) formările prevăzute în anexa III. Lista prevăzută în anexa III se poate modifica în conformitate cu procedura prevăzută la articolul 58 alineatul (2), pentru a ţine seama de formările reglementate care conferă un nivel profesional comparabil si care pregătesc pentru un nivel comparabil de responsabilităţi şi funcţii.
(3) Prin derogare de la alineatul (1) litera (b) si de la alineatul (2) litera (b), statul membru gazdă autorizează accesul la o profesie reglementată si exercitarea acesteia în cazul în care accesul la această profesie este condiţionat, pe teritoriul său, de deţinerea unei calificări care să ateste o formare la nivel de învăţământ superior sau universitar de o durată de patru ani si de condiţia ca solicitantul să deţină o calificare la nivelul descris la articolul 11 litera (c).